cyanic-selkie/wikianc huggingface dataset:
John Isaac Thornycroft
John Isaac Thornycroft (s. helmikuussa 1843 k. kesäkuussa 1928) oli brittiläinen laivanrakentaja ja Thornycroftin laivanrakennus yrityksen perustaja.
Hänen vanhempansa olivat Mary Francis ja Thomas Thornycroft. Hän työskenteli Palmers Shipbuilding and Iron Companyssä Jarrow’ssa ennen insinööritutkintonsa suorittamista Glasgow'n yliopistossa, jossa hänen opettajanaan oli muun muassa lordi Kelvin ja professori Macquorn Rankine.
St. Sebald
Historia
St. Sebald on Nürnbergin suurista kaupunginkirkoista vanhin ja kaupungin vanhin evankelis-luterilainen seurakuntakirkko. Kirkon rakentaminen käynnistyi 1230-luvulla ja myöhemmin 1200-luvulla se laajennettiin kaksikuoriseksi basilikaksi. Alkuperäisessä asussaan kirkko edusti romaanista arkkitehtuuria. 1300-luvun molemmilla puoliskoilla kirkon ilmettä uudistettiin monin tavoin. Kirkon kahdet tornit rakennettiin 1400-luvun aikana. 1600-luvun keskivaiheilla kirkon sisätilat saivat barokkisen ilmeen. Toisessa maailmansodassa kirkko kärsi huomattavia vaurioita ja se kunnostettiin sodan jälkeen.
Mamelukit
Mamelukkijoukot
Mamelukkien alkuperä on Saladinin vuonna 1174 perustamassa aijubidi-dynastiassa.
Kuppi kummaa
"Toivon teoksen välittävän jotain tästä yhtäaikaisesta rakenteellisuudesta ja kuplivaan keskusteluun sisältyvästä vapaudesta, leikillisyydestä ja rentoudesta”, sanoo Antti Immonen.
Finnjamboree
Loisto
Loisto oli neljäs Finnjamboree, joka järjestettiin Hangossa 18.–26. heinäkuuta 1996 ja sille osallistui noin 14 500 partiolaista. Loistolla oli neljä alaleiriä: Kipinä, Revontuli, Tuuli ja Slööri.
Staffan de Mistura
Elämä ja ura
Vuonna 2014 YK:n pääsihteeri Ban Ki-moon valitsi de Misturan korvaamaan Lakhdar Brahimi YK:n lähettiläänä Syyrian sisällissodassa. Brahimista poiketen de Mistura edustaa ainoastaan YK:ta, kun taas Brahimi toimi Syyriassa YK:n ja Arabiliiton yhteisenä edustajana.
Miramas
Miramasin lähellä sijaitsee Miramasin autorata, jolla ajettiin Ranskan Grand Prix vuonna 1926. Nykyisin rata toimii BMW:n testiratana. thumb|350px|left|Miramasin autorata (BMW:n testirata).
Kosovon vaakuna
thumb|Kosovon vaakuna
Kosovon vaakuna on kultareunuksinen kilpi sinisellä taustalla, jossa sijaitsee kultainen Kosovon kartta ja yläosassa kuusi hopeista, viisikärkistä tähteä kaaressa kuvastaen maan kuutta etnistä ryhmää (albaanit, serbit, bosnit, goranit, romanit ja turkkilaiset). Vaakuna otettiin käyttöön itsenäisyysjulistuksen jälkeen helmikuussa 2008.
Emiliano Zapata
Nuoruus ja oman käden oikeus
Zapatan perhe ei ollut rikas, mutta kuitenkin oman kylänsä vauraimpia perheitä. Heillä oli oma maatilansa (rancho). Perhe oli ollut perinteisesti Díazin tukijoita. Zapata itse esiintyi mielellään charron asussa, mikä yhdistettiin yleensä rikkaisiin hacendadoihin. Hän saavutti kunnioitusta kylässään ja oli 30-vuotiaana kylän puolustajien päämies, mikä teki hänestä kylän puhemiehen. Häntä kunnioitettin, koska hän osasi käsitellä hevosia. Pienikokoinen Zapata oli mestitsi ja osallistui intiaanien oikeuksien ajamiseen. Kerran hän todisti hacendadosien polttaneen kokonaisen intiaanikylän. Aluksi hän painosti sanallisesti Morelosin kuvernööriä, mutta siirtyi oman käden oikeuteen kokoamalla aseistetun joukkon, joka valtasi kiistanalaisen alueen.
Venäjän oikeinkirjoitus ennen 1918
Oikeinkirjoitussäännöt
Tout mot qui, dans l'orthographe moderne, finit par une consonne non suivie d'un signe mou était terminé, dans l'ancienne orthographe, par un « ъ » (signe dur ou « еръ ») : боръ, съ праздникомъ, замужъ, ужъ морозъ.
Mochi
Japanin ulkopuolella
Indonesiassa makea riisikakku tunnetaan nimellä kue moci, ja se yleensä täytetään maapähkinävoilla ja päällystetään seesaminsiemenillä.
Rubén Pagnanini
thumb|Rubén Pagnanini vuonna 1978. Rubén Oscar Pagnanini (s. 31. tammikuuta 1949 San Nicolás de los Arroyos, Buenos Airesin maakunta) on argentiinalainen jalkapalloilija, joka edusti Argentiinan jalkapallomaajoukkuetta.
Papyruslepinkäinen
Papyruslepinkäinen (Laniarius mufumbiri) on itäafrikkalainen varpuslintu, joka elää pohjoisessa Ugandasta, etelässä Luoteis-Tansaniaan ja lännessä Kongon itäosiin ulottuvalla alueella. Lajin holotyypin kuvaili William Robert Ogilvie-Grant Vichumbista Edwardjärveltä 1911.
Major League Baseball -kausi 1887
Major League Baseball -kausi 1887 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat peräti viidentoista ottelun sarjassa, jossa Detroit Wolverines voitti St. Louis Brownsin 10-5. NL:n kakkoseksi jäi Philadelphia Phillies, joka päätti kautensa ennennäkemättömään 16 peräkkäiseen voittoon, välissä tosin yksi tasapeli, joita ei kuitenkaan huomioida yleensä MLB:n tilastoissa, vaan ottelut pyritään uusimaan ensi tilassa. 16. huhtikuuta Baltimore Oriolesin Mike Griffinistä tuli ensimmäinen pelaaja, joka on lyönyt kunnarin ensimmäisellä Major Leaguen lyöntivuorollaan.
Vallovaara
Vallovaaran kylä syntyi talvisodan jälkeen, kun menetetyn Kuolajärven kylän asukkaat asutettiin sinne.
Tilkka
Arkkitehtuuri
Tilkan sotilassairaala perustettiin vuonna 1918 ja nykyinen funkistyylinen sairaalarakennus valmistui vuonna 1936. Tilkan tunnistettavin ominaispiirre on päärakennuksen kaareva eteläpääty. Rakennusta laajennettiin vuonna 1965, ja sen bruttoala on nykyisin runsaat 15 300 ja huoneistoala runsaat 10 700 neliömetriä. Molempien rakennusvaiheiden suunnittelija oli arkkitehti Olavi Sortta.
Klodvig I
Klodvigin valloitukset
Vähitellen Klodvig siis valloitti puolet nykyisestä pohjoisesta Ranskasta. Aluksi hän liittoutui Reinin frankkien kanssa 484. Sen jälkeen hän kohdisti sotatoimensa etelään vuodesta 486 lähtien. Hän aloitti syrjäyttämällä Soissons’in hallitsija Syagriuksen, joka oli heikentyneen keisarikunnan viimeinen edustaja Galliassa. Klodvig voitti taisteluissa itselleen Senlis’n, Beauvais’in, Soissons’in ja Pariisin (Lutetia) kaupungit. Eli alueet, joille myöhemmin keskittyivät Ranskan tärkeimmät hiippakunnat.
Kääntyminen ja kaste
Klodvigin kaste merkitsi alkua papiston ja Ranskan kuninkuuden väliselle vahvalle siteelle. Hallitsijan tuli hallita Jumalan nimessä, ja ainoastaan hänen suorat jälkeläisensä saattoivat vaatia kruunua itselleen. Kaste myös mahdollisti Klodvigille entistä tiukemman otteen alistamistaan kansoista, sillä kasteen avulla hän oli saanut tuekseen vaikutusvaltaiset kirkonmiehet. On heitettävä syrjään vanha teoria, jonka mukaan germaanit yksinkertaisesti alistivat roomalaisen Gallian. Kyseessä oli valtasuhteiden uudelleenmuotoutumisesta alkunsa saanut germaanisten ja roomalaisten kulttuurien vähittäinen yhdistyminen, joka muodostui jatkuvaksi prosessiksi.
Kawasaki Ki-45
Historia
pienoiskuva|Yhdysvaltojen sotasaaliiksi jäänyt Ki-45. Ki-45 voitiin varustaa myös Schräge Musik -järjestelmällä. Siinä oli kaksi etuviistoon ampuvaa, ylärunkoon asennettua 20 millimetrin tykkiä. Taistelumenestystä kone saavutti lähinnä Consolidated B-24 Liberatoreja vastaan.
Saamelainen muinaisusko
Sáiva
Sáivan itäisemmän, järviin liittyneen merkityksen on arveltu olevan alkuperäinen. Tässä tapauksessa se liittyisi todennäköisesti saamelaisten uralilaisvaikutteisiin vanhoihin vainajalakäsityksiin. Pyhiin tuntureihin tai yleisesti tuonpuoleiseen tai pyhyyteen viittaava merkitys olisi näin eräänlainen väljähtynyt merkitys alkuperäisesti sáivasta. Eteläsaamelaisilla sáiva lienee saanut vaikutteita muinaisgermaaneilta. Heidän mukaansa suvun vainajat siirtyivät asumaan onnellista elämää pyhiin vuoriin. Tällaisia norjalaisia vuoria on erityisesti alueella, jossa myös sáivat liitetään useimmiten tuntureihin.
Seitakultti
Kultti on ollut todennäköisesti alkujaan siitojen järjestämä suku- ja perheinstituutio, jota perheen tai klaanin vanhimmat ovat ylläpitäneet. Saamelaiset uhrasivat seidoille luonnontuotteita, kuten lihaa tai kalaa, ja toivoivat, että seidat vastaanottaisivat lahjan ja antaisivat vastalahjana menestystä. Usein uhraajat söivät suurimman osan uhrieläimestä, mutta seidalle piti jättää osa jokaisesta eläimen ruumiinosasta. Yksinkertaisissa rituaaleissa seitaa vain voideltiin kalanrasvalla tai verellä. Kultin kohde vaihteli tilanteen ja tehtävän mukaan. Poronomistajat uhrasivat hieman eri kohteille kuin kalastajat ja metsästäjät. Kultin myöhäisempään vaiheeseen kuuluivat lisäksi raha-, viina- ja tupakkauhrit.
Kodan pyhät paikat
Naisilla oli kodassa oma pyhä vyöhykkeeseen, joka sijaitsi tulisijan ja ovensuun välissä. Siellä ajateltiin niin sanottujen áhkká-jumalien asuvan. Naiset antoivat jumaluuksilleen juoma- ja ruokauhreja kaatamalla niitä maahan, mutta yleisesti naisten pyhässä vyöhykkeessä suoritetuista riiteistä tiedetään hyvin vähän, koska tietojen kerääjät eivät olleet kiinnostuneet naisten kulttuurista.
Jumalat ja jumaluudet
pienois|pysty|Saamelaiset uhraamassa ukkosen jumala [[Tiermesille Bernard Picartin kaiverruksessa vuodelta 1725.]] Tiedot saamelaisten vanhoista jumalista ovat jokseenkin epävarmoja, mikä johtuu toisaalta siitä, että tiedot niistä kerättiin suhteellisen myöhään ja saamelaisten muinaisusko oli siinä vaiheessa jo jossain määrin kristillistynyt, ja toisaalta siitä, että 1600–1700-luvuilla kerättyjen lähteiden laatijat, jotka olivat usein lähetyssaarnaajia, tekivät muistiinpanoja omista näkökulmistaan. Tiedot saamelaisten jumalista ovatkin vahvasti läntisiä, ja ne perustuvat suurelta osin Thomas von Westenin 1720-luvulla keräämiin muistiinpanoihin.
Aurinko eli Beaivi on myös saamelainen jumaluus. Sitä palveltiin esimerkiksi poronhoidon menestymiseksi ja sairastuttua. Aurinko on eteläsaamelaisten noitarummuissa keskellä oleva rombi eli nelikulmainen kuvio. Muiden saamelaisten noitarummuissa oli yleensä myös aurinko, tosin se ei ollut keskeiskuviona vaan ympyräkuviona rummun yläosassa. Kuulla (Mánnu) oli saamelaisille kahtalainen luonne: toisaalta se oli jossain määrin demoninen mutta toisaalta se koettiin myös porojen vasomisen suojelijaksi. Kuu oli feminiininen, ja sille uhrattavien eläintenkin piti olla naaraspuolisia. Saamelaisilla oli 13 kuukautta, ja kuulla oli kriittinen asema kahdesti vuodessa.
Haltijat ja maahiset
Saamelaisilla ei ilmeisesti ollut järjestelmällistä käsitystä luonnonpaikkojen haltijoista. Skandinaavien ja suomalaisten rikasta haltijaperinnettä ovat saamelaisilla vastanneet seitojen kunnioitus sekä käsitys maahisista ja stállu-uskomukset.
Eläintransformaatiot
Saamelaiset uskoivat vahvasti, että ihminen pystyi halutessaan muuttumaan sudeksi, karhuksi tai jopa taimeneksi. Usein tarinat eläintransformaatioista liittyivät kuitenkin enemmän pahantahtoisiin naapurikertomuksiin, inarinsaamelaiset kertoivat esimerkiksi tällaisia tarinoita koltista, joihin heillä ei ollut kovinkaan hyvät välit.
Käännytys
Katolisen kirkon paine näkyi saamelaisalueilla jo 1000-luvulla. Valtiot hankkivat itselleen maa-alueita ja niiden väestöstä verotuloja kristinuskoa levittämällä. Ensimmäinen saamelainen kastettiin kristinuskoon Torniossa 1300-luvulla. Saamelaisten käännytystyö Ruotsissa ja Norjassa eteni kuitenkin hitaasti vielä 1300- ja 1400-luvuilla, vaikka papit antoivatkin ymmärtää päinvastaista. Venäläiset aloittivat kolttasaamelaisten kastamisen 1400-luvulla, ja 1400- ja 1500-luvuilla Venäjän Saamenmaahan perustettiin valtion tukikohdiksi kolme luostaria, muun muassa Solovetskin luostari.
Ruotsissa saamelaisten aktiivinen käännytys alkoi 1600-luvulla, ja 1670-luvulla Tornion-Lapin ja Kemin-Lapin saamelaiset oli jo käännytetty. Käännytystyön luonteeseen näyttää kuuluneen pyrkimys saamelaisen uskomusmaailman täydelliseen tuhoamiseen. Kirkko pyrki lakkauttamaan kaikki uskomusmaailmaan liittyvät perinteet ja myös muut pakanuudesta kielivät tavat, kuten esimerkiksi joikaamisen. Myöhemmät matkat alueella paljastivat kuitenkin, että käännytystyö oli paikoin pelkkä tyhjä sana ilman sen syvällisempää merkitystä. Pakanuuden jäljet näkyivät edelleen 1700-luvulla. Toisin sanoen saamelainen uskomusmaailma säilyi pitkään piilossa kristinuskon alla. Ortodoksinen kirkko sen sijaan suhtautui saamelaismytologiaan huomattavasti suopeammin, ja monet luonnonjumalat saivat uuden nimen Raamatun pyhien mukaan.
Luontosidonnainen kansanusko ja mytologia osoittautuivat otolliseksi alustaksi uskonnollisten hurmosliikkeiden syntymiselle. Niistä merkittävin syntyi 1800-luvun alkupuolella, kun äitinsä puolelta saamelainen Lars Levi Laestadius koki herätyksen tutkiessaan saamelaismytologiaa. Lestadiolainen herätysliike lähti leviämään Ruotsin Kaaresuvannosta, ja se korosti uskonnollisuuden ohella terveitä ja raittiita elämäntapoja.
Kulttuurinen herääminen ja uusšamanismi
Muinaisuskon heräämiseen on liittynyt erilaisten kulttuuriviitteiden ja -tapahtumien syntyminen. Pohjois-Norjassa järjestetään uusšamanistista Isogaisa-festivaalia ja matkailijoille myydään muun muassa noitarumpuja. Noitarumpu on myös kuva-aiheena monissa virallisissa yhteyksissä, ja se on muun muassa kuvattuna Saamen lipussa.
Shaun Donovan
Elämä ja ura
Donovan nimitettiin 2004 New Yorkin kaupungin kiinteistöviraston päälliköksi. Hän vastasi kaupungin kehittämisestä ja rakennussuojelusta. Tässä virassa hän aloitti vuoteen 2013 kestävän 7,5 miljardin dollarin arvoisen hankkeen asuntojen rakentamiseksi 500 000 pieni- ja keskituloiselle ihmiselle. Donovan keskittyi erityisesti pienten rakennusyrittäjien tukemiseen. Hänen aloitteestaan luotiin 200 miljoonan dollarin suuruinen rahasto, josta voittoa tuottamattomat kiinteistöyritykset ja pienurakoitsijat voivat hakea tukea tontin hankkimiseen. Vuonna 2008 Donovan jäi virkavapaalle, koska toimi vuoden 2008 presidentinvaaleissa avustajana Obaman kampanjassa.
AMD Bobcat
Tekniset yksityiskohdat
Toisin kuin Intel Atom, Bobcat tukee käskyjen uudelleenjärjestämistä, minkä vuoksi Bobcatin voi olettaa olevan selvästi Atomia nopeampi yhden säikeen suorituskyvyssä.
Mieskuoro Laulun Ystävät
Historiaa
Kotimaan lisäksi kuoro on esiintynyt konsertoiden tai kilpaillen useissa Euroopan maissa sekä Israelissa, Kanadassa ja Japanissa. Festivaaleista mainittakoon Savonlinnan Oopperajuhlat 1990, Tallinnan Laulujuhlat 2004, Tarton mieskuorotapahtuma 2012 ja vastaava tapahtuma Reykjavikissa 2015. Ensimmäinen ulkomainen ystävyyskuoro oli Göteborgs och Bohus läns Sångarförbund. Vuonna 1966 kuoro solmi ystävyyssiteet tallinnalaiseen Teaduste Akadeemia Meeskooriin. Kotikaupungissaan kuoro on tehnyt useaan otteeseen yhteistyötä Turun Naislaulajien kanssa.
Naurun vaakuna
Vaakunassa lukee ylhäällä nauhassa Naoero, maan naurunkielinen nimi, ja alhaalla valtion motto God's will first, suomeksi Jumalan tahto ensin.
Varsinaiset oravat
Evoluutio
Kaikki oravat ovat polveutuneet Protosciurus -suvusta, johon kuului neljä lajia. Varsinaisten oravien varhaisten puissa eläneiden esi-isien elinaika on onnistuttu ajoittamaan eoseenikaudelle eli 54–38 miljoonaa vuotta sitten. Ensimmäisten nisäkkäiden kehitys matelijoista alkoi permikauden keskivaiheilla eli jotakuinkin 270 miljoonaa vuotta sitten. Ranskasta ja Yhdysvalloista löydettyjen fossiileiden hampaiden perusteella voidaan todeta, että nykyinen oravien heimo kehittyi oligoseenin aikoihin eli 37–25 miljoonaa vuotta sitten.
Taksonomia
Maaoravien luokittelukin on jo pitkään ollut kiistankohteena. Perinteisesti sitä on pidetty yhtenä sukuna (Tamias), mutta uudemmat tutkimukset (Jameson 1999; Piaggio & Spicer 2001) mukaan suku pitäisi hajottaa kolmeen sukuun (Tamias, Eutamias ja Neotamias).
Hanna Airaksinen
Airaksinen valittiin Vuoden pesäpalloilijaksi kahdesti, vuosina 1996 ja 1997. Pesispörssissä Airaksisen 1973,7 pistettä oikeuttavat kahdeksanteen sijaan.
Varsinaiset oravat
Levinneisyys
Australiassa elänyt harmaaoravapopulaatio kuoli sukupuuttoon 1970-luvulla, jolloin siitä tuli Antarktiksen ohella ainoa manner, jolla ei elä varsinaisia oravia. Puussa eläviä oravia ei tavata lainkaan Afrikassa. Varsinaisia oravia uhkaa metsänhakkuusta johtuva elintilan puute. Toisaalta Euroopassa tavallisen oravan kannan pienenemistä on selitetty suuremman harmaaoravan taipumuksesta varastaa tavallisten oravien ruokakätköjä.
Arthur Phillip
Phillip lähti Uudesta Etelä-Walesista joulukuussa 1792 heikon terveydentilansa vuoksi. Hän kuoli Bathin kaupungissa 1814 ja hänet haudattiin Bathamptonin Pyhän Nikolauksen kirkkoon, jossa on nykyään Australia-kappeli. Phillipin seuraaja Uuden Etelä-Walesin kuvernöörinä oli John Hunter.
Soutu kesäolympialaisissa 1952 – miesten perämiehetön kaksikko
Alkuerät
1. erä
Bradley Cooper
Elämä ja ura
Cooperin ensimmäinen rooli oli televisiosarjassa Sinkkuelämää vuonna 1999, ja elokuvadebyyttinsä hän teki vuonna 2001 elokuvassa Wet Hot American Summer. Pian tämän jälkeen hän sai roolin televisiosarjasta Alias, jossa hän näytteli Will Tippiniä kaksi ensimmäistä tuotantokautta vakituisena hahmona ja palasi sarjaan vierailevaksi tähdeksi sen kolmannella ja viidennellä kaudella. Aliaksen vakituisesta näyttelijäkaartista lähdettyään Cooper näytteli muun muassa televisiosarjoissa Jack & Bobby, Kova laki: Erikoisyksikkö ja Muodon vuoksi, sekä elokuvissa Kuokkavieraat (2005), Muuttohaluton poikamies (2006) ja Yes Man (2008).
Vuonna 2009, jota voisi pitää hänen läpimurtovuotenaan, Cooper näytteli muun muassa elokuvissa Jätä se!, All About Steve ja Kauhea kankkunen. Cooper esiintyi myös elokuvan jatko-osissa Kauhea kankkunen 2 ja Kauhea kankkunen 3. Hän näytteli myös vuonna 2010 ensi-iltansa saaneessa elokuvassa Ystävänpäivä, ja hänen muita elokuviaan ovat muun muassa The A-Team ja The Dark Fields.
Luettelo Suomen taajamista 1995
Yli 15 000 asukkaan keskustaajamia kutsutaan Ympäristöministeriön aluetypologiassa myös kaupunkialueiksi.
Counter-Strike (pelisarja)
Kehityshistoria
Rogue Entertainment aloitti Condition Zeron kehityksen vuonna 2000. Pelin tuottaja Jim Molinet siirtyi 2001 Sonylle, jolloin Roguen osalta pelin kehitys jäi kesken. Valve antoi pelin kehittämisen Gearbox Softwarelle, joka oli aiemmin kehittänyt Half-Lifen lisäosat Opposing Force ja Blue Shift. Tällöin Valve pystyisi keskittymään Team Fortress 2:een ja sen uuden Source-pelimoottorin kehittämiseen. Gearbox uudisti Counter-Striken luomalla korkealaatuset hahmomallit ja tekstuurit, realistiset sääefektit ja uusia aseita kuten M72 LAW -raketinheittimen ja Molotovin cocktailin. Pelin kehitys viivästyi useita kertoja, ja lopulta se myöhästyi suunnitellusta vuoden 2002 julkaisupäivästä jonka jälkeen se aiottiin julkaista 2003. Pelin kehitys annettiin Ritual Entertainmentille, joka keskittyi moninpeliä enemmän yksinpelin kehittämiseen. Tekoäly lainattiin Half-Lifesta.
Spin-off-pelit
Namco sekä Nexon Corporation ovat julkaisseet neljä spin-off-peliä pääasiassa Aasian markkinoille.
Luettelo Suomen taajamista 1995
Aiemmat taajamamäärittelyt
Tilastollisia taajamia on määritelty Suomessa vuodesta 1960 lähtien. Vuosina 1960–1985 rajaukset tehtiin manuaalisesti kartalla. Vuodesta 1990 rajaukset on tehty koneellisesti rakennusten koordinaattitietojen perusteella. Vuosina 1990–1995 rajauksia tarkistettiin manuaalisesti, lisäksi kokonaan koneellista menetelmää sovellettiin takautuvasti näiden vuosien tietoihin. Muutoksia taajamiin aiheuttaa toisaalta taajamien yhteenkasvu etenkin suurimpien taajamien liepeillä, toisaalta joidenkin pienempien taajamien väkiluvun aleneminen alle taajaman määritelmää vastaavan alarajan.
Counter-Strike (pelisarja)
Vastaanotto
Counter-Strike: Source sai pelisarjan ensimmäisen osan tavoin hyvän vastaanoton. PC Games Magazine palkitsi sen vuoden parhaana moninpelinä. GameRankings-sivusto antoi pelille keskiarvoksi 89 prosenttia sadasta. Metacritic antoi myös positiivisen keskiarvon.
John Hillerman
Muuta
Hillerman on kertonut opetelleensa Magnumissa käyttämäänsä brittiaksenttia katselemalla Laurence Olivierin elokuvia. Hänen vastanäyttelijänsä Tom Selleck kuvaili Hillermania ”Amerikan suurimmaksi partiopojaksi” (The biggest boy scout in America).
Robb Report
Robb Report ehdottaa matkasuunnitelmia, joiden yhteydessä kerrotaan varakkuutta vaativista tutustumiskohteista, joita Yhdysvalloissa ovat esimerkiksi Mission Viejo, Beverly Hills, La Jolla, Scottsdale, Palm Beach ja Greenwich.
Rickenbacker 360
Rickenbacker 360 on Rickenbackerin valmistama puoliakustinen sähkökitara ja osa Rickenbackerin 300-sarjaa. Se esiteltiin vuonna 1958 ja on Rickenbackerin tunnetuimpia malleja. Malli tuli yleiseksi brittiläisillä yhtyeillä 1960-luvun puolivälissä.
Ludivine Vedapodagom
Kilpaura
2018 hän osallistui useisiin isompiin turnauksiin. Tammikuussa Vedapodagom voitti Yhdysvaltainmestaruuden, jossa hänet palkittiin myös parhaasta ottelutekniikasta. Maaliskuussa Vedapodagom puolestaan voitti Espanjan Openin, jossa hänet palkittiin myös parhaasta taisteluhengestä. Toukokuussa Vedapodagom saavutti Euroopan mestaruuden kevytsarjassa voitettuaan loppuottelussa Leila Polákin. Kesäkuussa hän puolestaan sijoittui neljänneksi All American Openissa hävittyään pronssiottelun Mariela Zaratelle. Marraskuussa Vedapodagom saavutti hopeaa joukkuekatassa yhdessä Aurelie Apavoun, ja Jean-Luc Vedapodagomin kanssa
Kesäkuussa 2022 Vedapodagom osallistui joukkuekataan yhdessä Jean-Luc Vedapodagomin ja Aurélie Apavoun kanssa. Kolmikko saavutti Euroopan mestaruuden. Sama kolmikko osallistui myös Euroopan Openiin marraskuussa, jossa he saavuttivat EM-hopeaa.
Lohjan vaakuna
Vain yhdessä muussa Suomen kunnanvaakunassa, Lappeen vaakunassa, on ollut halstari.
Ormajärvi
Maantietoa
Järven rantaviivan pituus on 16 kilometriä ja noin puolet rannoista ovat peltomaata ja loput harjujen tai moreenimaiden metsämaata. Harjuja ovat esimerkiksi Untulanharju, Vanhakartanonmäki ja Kukkuramäki. Kaakkoispäässä sijaitsee Lammin taajama, joka ei kuitenkaan ulotu aivan rantaan saakka. Rannoilla on harvaa haja-asutusta, joiden välissä on jonkin verran vapaa-ajan asuntoja. Länsirantojen lähiympäristössä sijaitsee Niemenkulma, Parikkalan Maantiekulma ja Katinsilta ja niiden vastarannalla Sankola. Sankolasta etelään on Vanhakartanon kulmakunta. Valtatie 12 ja kantatie 54 kulkevat kauempana järvestä, mutta niiltä tulee tiet järven rannoille. Järven itärannan tuntumassa kulkee yhdystie 3191.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueeseen (35.79), jonka Ormajärven valuma-alueeseen (35.792) järvi kuuluu. Järven vedenpinnan korkeus on 94,1 metriä mpy.
Ōkurayama
Mäkiennätyksen kehittyminen (naiset)
Naisten mäkiennätyksen 139,5 metriä on hypännyt Maren Lundby, epävirallisen mäkiennätyksen 145,0 metriä on hypännyt Yūki Itō.
Martti Harva
Harva toimi vuodesta 1970 vuoteen 1987 Helsingin Puhelinyhdistyksen toimitusjohtajana. Hän seurasi tehtävässä Sven Jalavistoa. Ennen siirtymistään yrityksen toimitusjohtajaksi hän työskenteli HPY:n apulaisjohtajana vuosina 1957–1960, teknisenä johtajana vuosina 1961–1970 ja varatoimitusjohtajana vuosina 1966–1970.
Inkivääri
Inkivääri puutarhakasvina
Taimet siirretään parvekkeelle tai suojaisaan puutarhaan, kun yöhallat ovat ohitse. Kesä-heinäkuussa kasvun ollessa kiivaimmillaan lannoitetaan 3–4 kertaa pintamultaan kompostoidulla lannalla. Mukulasato korjataan syksyllä ennen pakkasten tuloa. Mukulat säilytetään jääkaapissa. Parhaimmillaan inkivääri kukkii näyttävästi.
Baidaratanlahti
thumb|280px|right|Baidaratanlahti [[Karanmeri|Karanmeren eteläreunalla punaisella korostettuna.]]
Tämä Karanmeren lahti on saanut nimensä sinne laskevan Baidarata-joen (joskus Baidarat) mukaan. Nimitys on esiintynyt kartoissa 1800- ja 1900-luvulta lähtien. Suurimman osan vuodesta lahti on jäässä. Kesällä meriveden pintalämpötila kohoaa 5-6 Celsius-asteeseen.
Klastinen
Klastinen on erillisistä kivi- tai mineraalilajeista muodostuneiden sedimenttikivilajien rakenne. Klastisessa rakenteessa alkuperäisen maalajin rakeiden välejä täyttää tavallisesti pohjavedestä saostunut iskosaine, kuten rautahydroksidi tai kvartsi. Kalkkikiveä sisältävien rakeiden välissä oleva iskosaine on monesti kalsiitti. Hiekkakivet ovat sedimenttikiviä, joissa on yleensä mineraalit ja kivet ovat erillisiä. Ne sisältävät kvartsin lisäksi maasälpää sekä joitakin kivilajeja isompina kivipalasina. Jos rautayhdiste iskostuu piiliejussa olevaan piihin, tuloksena oleva kivilaji on jaspis.
Bejeweled
Pelille on julkaistu kaksi jatko-osaa, Bejeweled 2 vuonna 2004 ja Bejeweled Twist vuonna 2008. Lisäksi pelin suosio on poikinut useita samantyyppisiä pelejä, joista tunnetuimpia ovat muun muassa Jewel Quest, roolipelielementtejä sisältävä Puzzle Quest: Challenge of the Warlords sekä eläinteemainen Zoo Keeper.
Cahenin vakio
Cahenin vakio on transkendenttinen. (Davison ja Shallit 1991). Se on yksi harvoista transkendenttiluvuista, joiden ketjumurtolukuesitys tunnetaan täysin: Jos muodostetaan sarja jossa termit muodostavat rekursion niin Cahenin vakion ketjumurtolukuesitys on (Davison ja Shallit 1991).
Sulkava (kala)
Sulkava (Abramis ballerus, syn. Ballerus ballerus) on Suomessa tavattava lahnan sukuinen kalalaji.
Janick Gers
Liittyminen Iron Maideniin
Adrian Smith, Iron Maidenin pitkäaikainen kitaristi, erosi yhtyeestä vuonna 1990 ja Gersiä pyydettiin liittymään yhtyeeseen Smithin korvaajaksi. Hän teki ensiesiintymisensä yhtyeessä jo samana vuonna julkaistulla studioalbumilla No Prayer for the Dying, jolle myös "Bring Your Daughter... to the Slaughter" levytettiin uudelleen. Kappale julkaistiin myös singlenä ja se nousi Britannian singlelistan kärkeen albumin ollessaan parhaimmillaan albumilistan toisena. Kriitikoiden keskuudessa albumi ei kuitenkaan menestynyt, ja monet vieroksuivat yhtyeen uutta, suoraviivaisempaa ja räväkämpää tyyliä.
In a Silent Way
Albumilla soittavat useat myöhemmin fuusiojazzin kehitykseen merkittävästi vaikuttaneet muusikot mm. Chick Corea, Wayne Shorter ja kuukautta aikaisemmin debyyttialbuminsa äänittänyt englantilainen kitaristi John McLaughlin. Seuraavalla albumillaan Bitches Brew Davis vei kehityskulkua vielä pitemmälle yhdistelemällä musiikkiin elementtejä rock- ja funk-musiikista.
Alien – kahdeksas matkustaja
Juoni
Ryhmä on kuitenkin kohdannut jo vieraan elämänmuodon, ja se kiinnittyy yhteen ryhmän jäsenistä. Ryhmällä ei ole muuta mahdollisuutta kuin tuoda vieras eliö mukanaan alukseen pelastaakseen toverinsa. Pian havaitaan, että olennolla on täydellinen puolustusmekanismi. Kun tuntematonta eliötä yritetään poistaa ryhmän jäsenestä leikkauksen avulla, sen veri osoittautuu voimakkaaksi hapoksi, joka syövyttää avaruusaluksen metallinkin.
Islam ja naiset
Orjattaret
Orjuus on virallisesti lakkautettu kaikissa muslimimaissa, viimeisenä Omanissa vuonna 1970. Koraani kuitenkin hyväksyy orjuuden, ja perimätiedon mukaan Muhammed oli itsekin orjanomistaja. Hän piti kahta orjaa myös jalkavaimoinaan. He olivat juutalaisnainen Raihana bint Zaid, jonka miehen Muhammed oli teloittanut sekä koptinainen Maria al-Qibtiyya. Koraanin määräys kuuluu: '' Samoin (ovat kielletyt teiltä) kaikki naidut naiset lukuun ottamatta niitä orjattaria, jotka ovat joutuneet haltuunne (oston tai sodan kautta). Nämä rajat on Jumala teille määrännyt ''.
Alien – kahdeksas matkustaja
Tuotanto
H. R. Giger halusi alun perin luoda elokuvaa varten täysin uuden olennon, mutta Ridley Scott vaikuttui hänen aiemmista maalauksistaan Necronom IV ja Necronom V (1977). Scottin mukaan niissä esitetyt lievästi humanoidit olennot olivat juuri sellaisia, joita hän oli elokuvaa varten tavoitellutkin. Ohjaajan mukaan olennot kuvastivat uniikilla tavalla sekä kauheutta että kauneutta, ja hän halusi Gigerin viimeistelevän alienin niiden pohjalta. Dan O’Bannonin mukaan Gigerillä ja Scottilla oli niin samanlainen visio, että Gigerille sai antaa prosessissa täysin vapaat kädet. Elokuvaa kuvattiin vuonna 1978, ja Giger palkattiin kuvauksiin valvomaan, että hänen maalauksensa muutettiin lavasteiksi oikealla tavalla.
Aliens – paluu
Juoni
Retkikunta törmää henkiinjääneeseen pikkutyttöön nimeltä Rebecca ”Newt” Jorden (Carrie Henn), jonka perheen kohtalo esitellään elokuvan ohjaajan versiossa. Retkikunnan sotilaiden yrittäessä tuhota Alieneita Weyland-Yutanin edustaja Carter Burke (Paul Reiser) sabotoi kamppailua ja aikoo tuoda Alienin sikiöitä yhtiölleen tutkittaviksi, joka onnistuisi vain käyttämällä retkikunnan muita jäseniä loisisäntinä sikiöille. Retkikunnan taistellessa henkensä edestä suurta Alien-joukkoa vastaan Newt joutuu olentojen haltuun, mutta piittaamatta omasta hengestään Ripley tahtoo pitää kiinni Newtille antamastaan lupauksesta olla hylkäämättä tätä. Alieneiden lisäksi Ripley joutuu taistelemaan myös aikaa vastaan, sillä siirtokunnan ylikuormittunut fuusioreaktori on lämpöydinräjähdyksen partaalla.
Islam ja naiset
Perintöoikeus
Koraani määrää, että tyttö perii puolet pojan osuudesta. Sääntö on monien muslimien mielestä oikeudenmukainen, koska miehen vastuulla on perheen ylläpito. Monet muslimit kannattavat silti yhtäläistä perintöoikeutta sekä pojille että tytöille. Pew-tutkimuskeskuksen vuonna 2013 tehdyn kyselyn mukaan Balkanin muslimeista jopa enemmistö oli yhtäläisen perintäoikeuden kannalla. Vähäisintä kannatus oli Lähi-idässä ja Pohjois-Afrikassa, missä vain neljäsosa kannatti perinnön tasajakoa.
Rituaalit ja tabut
Uskonnollisia velvollisuuksia suorittaessaan henkilön tulisi olla rituaalisesti puhdas. Tämän johdosta naiset eivät rukoile, paastoa tai käy moskeijassa kuukautisten tai lapsivuodeajan aikana. Naisen tulisi pestä koko vartalo aina yhdynnän, kuukautisten tai synnytyksen jälkeen. Muutoin riittää pieni puhdistautuminen.
Lakikoulukuntien kanta
Islamin suuret šaria-lakikoulukunnat pitävät naisten ympärileikkausta islamin vaatimusten mukaisena, mutta sitä koskevat ohjeet islamin pyhissä kirjoituksissa ovat niukkoja. Uskonoppineiden enemmistö katsoo silti, että käytäntö on Muhammedin esikuvan mukaista.
Fatwat
Elävää islamin tulkintaa edustavat uskonoppineiden muftien antamat kirjalliset lausunnot eli fatwat. Jaakko Hämeen-Anttila toteaa, että fatwat ovat yksittäisen oppineen islamilaisiin lähteisiin perustuva lainopillinen mielipide, jota ei voi kumota. On kuitenkin mahdollista antaa toisia fatwoja, jotka ovat ristiriidassa entisten kanssa. Tällöin ne kaikki ovat voimassa. Fatwat ovat periaatteessa ikuisia, mutta on luonnollista, että muslimit seuraavat oman moskeijansa imaamin neuvoja. Uskonoppineiden autonomisesta asemasta huolimatta heitä sitoo islamin vaatimus umman yksimielisyydestä (ijma).
Yleisyys
Jaakko Hämeen-Anttilan mukaan naisten ympärileikkausta ei esiinny Aasiassa tai Lähi-idässä vaan lähinnä mustan Afrikan, Sudanin ja Egyptin muslimien parissa, sekä saman alueen muiden uskontojen piirissä. Hämeen-Anttilan mukaan on silti mahdollista, että tapaa esiintyy rajoitetusti islaminuskoisilla Aasian puoleisilla alueilla ja Pohjois-Afrikassa. Ympärileikkausta vastustavan Sahiya-järjestön aktivisti Mariya Taher toteaa, että jos ympärileikkausta yleensä esiintyy islamilaisissa yhteisöissä, kyse on hyvin pienestä vähemmistöstä.
Kunniaväkivalta
Michael Cook on julkaissut periaatteesta laajan tutkimuksen (Forbidding the Wrong in Islam). Periaate esiintyy Koraanissa ja hadith-kirjallisuudessa, mutta vasta al-Ghazali antoi sille 1000-luvulla klassisen muotoilun. Hän esitti väliintulolle kahdeksan askelmaa. Ensimmäinen on rikkomuksen luotettava todistaminen, viides aste on jo käsiksi käyminen esimerkiksi rikkomalla luvattomat musiikki-instrumentit, seitsemäs aste on lyöminen ja potkiminen, ja kahdeksas aste aseiden käyttö, mikä saattoi merkitä synnintekijän tappamista.
Pukeutuminen
Naisen on myös laitonta näyttää mitään osaa kehostaan murrosikäiselle pojalle tai toiselle naiselle, joka ei ole muslimi. Tämän takia Suomessa on musliminaisille ollut joissakin uimahalleissa omia uintivuoroja.
Kuuliaisuus
Islamilaisissa maissa noin 90 % muslimeista katsoi, että vaimon tulee totella miestään. Balkanilla ja Itä-Euroopassa luku oli alempi, vain 43 %.
Aviorikos
Näitä šariaan sisältyviä rangaistuksia ei muslimimaissa nykyään normaalisti seurata lainsäädännössä. Sen sijaan niiden muslimien keskuudessa, jotka kannattavat šarian käyttöönottoa, myös kivitystuomio on suosittua. PEW-tutkimuslaitoksen kyselyn mukaan sitä kannatti näistä henkilöistä Albaniassa 25 %, Turkissa 29 % ja Pakistanissa 89 %. Šiialaisuudessa kivitystuomio ei sisälly šarialakiin.
Lainsäädäntö muslimimaissa
Eri maiden lainsäädäntöä vertailleet tutkijat toteavat, että šaria-laki ei sovi yhteen sukupuolten tasa-arvoisuuden kanssa. Sylvia Akar ja Marja Tiilikainen ovat vastanneet kritiikkiin toteamalla, että monien islamilaisten maiden perustuslaissa mies ja nainen on määritelty tasa-arvoisiksi. Ongelmana ovat pikemminkin yksittäisten lait ja niiden epätasa-arvoinen soveltaminen käytäntöön eikä islam. Heidän mukaansa yksi suurimmasta syistä epätasa-arvoon on islamin sijaan monien maiden epävakaa poliittinen tilanne, demokratian puute, taloudellinen epävarmuus ja uskonnollisten ääriliikkeiden nousu. Niistä huolimatta joissain muslimimaissa on tehty onnistuneita uudistuksia, kuten Turkissa, Tunisiassa ja Marokossa.
Länsimainen kritiikki
Länsimainen arvostelu on nostanut esiin kohtia šariassa, joita se pitää loukkauksina naisten oikeuksia kohtaan. Islamilainen huivi tai sen käyttöpakko on herättänyt kielteisiä tunteita Euroopassa. Muita kohtia ovat lapsiavioliitot, moniavioisuus , tyttöjen sukupuolielinten silpominen , naisten alistaminen miehen määräysvaltaan , seksiorjuus , miehen oikeus lyödä naista, perintöoikeuden rajoitukset , pakkoavioliitot, naisten heikompi asema todistajana oikeudessa, naisten kivittäminen kuoliaaksi, avioero-oikeuden rajoitukset sekä rajoitukset osallistua julkiseen elämään.
Vastauksia kritiikkiin
Suomessa Opetushallitus kertoo oppimateriaaleissaan, että islam on parantanut naisten asemaa eivätkä musliminaiset pidä hijabin käyttöä alistamisena. Sen sijaan eräiden maiden naisia sortavat heimoperinteet jatkuvat islamista huolimatta.
Verner Aro
Perhe
Verner Aron puoliso oli asikkalalainen Eva Sofia Kahi (1862-1934), jonka kanssa hän avioitui vuonna 1895.
Hotelli Hospitz
Historia
Hotelli Hospitz rakennettiin 1930-luvulla, ja sen suunnitteli vuosien 1929–1930 arkkitehti Wivi Lönn. Piirustukset hyväksyttiin 1931 ja rakennus vihittiin käyttöön 26. helmikuuta 1933. Se rakennettiin Nuorten naisten kristilliselle yhdistykselle kokoontumis- ja majoitusrakennukseksi, ja se oli Linnakadun ensimmäisiä kivirakennuksia.
Rusoduettolepinkäinen
Rusoduettolepinkäinen (Laniarius ferrugineus) on kaakkoisafrikkalainen varpuslintu, joka elää Zimbabwesta ja Mosambikista Etelä-Afrikkaan ulottuvalla alueella. Johann Friedrich Gmelin kuvaili sen Hyväntoivonniemeltä Etelä-Afrikasta 1788. Lajista tunnetaan kuusi alalajia.
Koulukunta (taidehistoria)
Koulukunta kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Asiantuntijat tarkoittavat esimerkiksi Tizianin koulukunnalla Tizianin attribuoimattomia teoksia, jotka on tehty hänen tyyliinsä, mutta jotka eivät ole hänen, vaan ehkä jonkun hänen seuraajiensa tekemiä. Bolognan koulukunnalla taas tarkoitetaan että maalaus viittaa tuon koulukunnan tyylipiirteisiin olematta jonkun tietyn taiteilijan teos.
Mittakaava
Suuri ja pieni mittakaava ovat käsitteitä, jotka liittyvät mittakaavan suhteeseen. Suhdeluku voidaan ajatella murtolukuna, joten esimerkiksi 1:100 on suurempi kuin 1:1 000. Suuren mittakaavan kuvassa kohteet on kuvattu suurempina kuin pienen mittakaavan kuvassa.
Becky Quick
Quick on työskennellyt vuodesta 2001 television uutiskanavan CNBC:n palveluksessa ja on ollut joulukuusta 2005 alkaen yksi arkiaamuisin esitettävän, talouteen keskittyneen uutis- ja ajankohtaisohjelman Squawk Boxin juontajista. Ennen siirtymistään CNBC:lle hän työskenteli seitsemän vuotta taloussanomalehti Wall Street Journalissa.
Quick opiskeli Rutgersin yliopistossa New Jerseyssä, jossa hän suoritti Bachelor of Arts -tutkinnon vuonna 1993, pääaineenaan politiikan tutkimus. Hän toimi myös yliopiston opiskelijalehden The Daily Targumin päätoimittajana.
Annelies Törös
thumb|Annelies Törös Miss Belgia 2015 Annelies Törös (s. 6. maaliskuuta 1995 Antwerpen) on belgialainen missi ja vuoden 2015 Miss Belgia. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hänen äitinsä on belgialainen ja isä unkarilainen.
Rickenbacker 325
thumb|upright|Rickenbacker 325C64, jäljennös [[John Lennonin soittamasta 325-mallista vuodelta 1964.]] Rickenbacker 325 on Rickenbackerin valmistama sähkökitara, joka julkaistiin vuonna 1958. Se on ensimmäinen malli Rickenbackerin Capris-sarjassa. Muun muassa The Beatlesin John Lennon soitti yhtyeen alkuaikoina 325:llä. Mallin suosio kasvoikin vuonna 1964 brittiläisen invaasion myötä.
Oulun palo 1822
Vuoden 1822 palo sai alkunsa varhain aamuyöllä 23. toukokuuta värjärimestari Papen talosta, joka sijaitsi lähellä raatihuonetta rannassa. Tuli levisi erittäin nopeasti, tuhoten useita puutalokortteleita sekä tuomiokirkon puurakenteet. Tuomiokirkosta jäljelle jäivät vain kiviseinät, joiden sisään nykyinen kirkko on rakennettu. Palon sammuttua lähes koko kaupunki oli tuhoutunut maan tasalle: 330 rakennusta tuhoutui täysin tai lähes täydellisesti, ja vain 65 rakennusta säästyi, ja yhteensä yli 3 000 oululaista jäi ilman kotia. Kuitenkin tulipalossa sai vain viisi ihmistä surmansa.
Palon seuraukset
Tuolloin Oulun tärkein satama oli Toppilassa, ja kaupungin siirtämistä kokonaan Oulujoen pohjoisrannalle harkittiin. Tämä ei kuitenkaan toteutunut.
Down By The Laituri
1990
Vuoden 1990 festivaali järjestettiin 13.–17. kesäkuuta. Esiintymispaikkoja olivat muun muassa Porthaninpuisto ja sen vieressä sijaitseva Kulttuurikeskuksen piha, Puolalanpuisto, ravintolat Iskeri ja Proffa ja osakunnat yhdistettynä Laiturirööriksi sekä lukuisat keskustan ravintolat. Porthaninpuistossa esiintyivät torstaina (14.6.) Neljä Ruusua ja Alivaltiosihteeri, perjantaina (15.6.) Pääkköset, Peppermints, Miljoonasade ja Rosvomoottori sekä lauantaina (16.6.) Eurooppa 3, Whistle Bait, Boycott, Ambulanssi ja Skylarks. Laituriröörin esiintyjiä olivat muutaman edellä mainitun lisäksi muun muassa Kari Peitsamon Skootteri, Giddyups ja Pimpline & The Defenites perjantaina sekä Avanti!, Peer Günt, Kumikameli, Kelpo Pojat, Poverty Stinks, One O'Clock Humb, Kumma Heppu & Lopunajan Voidellut, Jalla Jalla ja Boots. Puolalanpuistossa esiintyivät lauantaina Eppu Normaali ja Aknestik sekä sunnuntaina muun muassa The Nights of Iguana.
1995
Vuoden 1995 festivaali järjestettiin 14.–18. kesäkuuta. Porthaninpuiston päälavalla esiintyi muun muassa yhdysvaltalainen The Klezmatics. Miljoonasade esiintyi Samppalinnan maauimalassa vedenalaisessa Rocktopus – Uppo-Miljoonasade -esityksessä.
2007
Vuoden 2007 festivaali järjestettiin 24.–29. heinäkuuta. Festivaalin järjestäjänä toimi Turun Kesäjuhlat. Pääteltassa Turun kaupunginteatterin viereisellä aukiolla esiintyivät tiistaina (24.7.) Sepultura, keskiviikkona (25.7.) Jarkko Martikainen, Sir Elwoodin hiljaiset värit, Crystal Extasy, Apulanta ja Boycott, torstaina (26.7.) Stella, Martti Servo, J. Karjalainen (Lännen-Jukka), Viikate, The 69 Eyes ja Neljä Ruusua, perjantaina (27.7.) Husky Rescue, Don Johnson Big Band, Muska, Semmarit, Tihuana Taxi feat. M. A. Numminen, Anna Eriksson ja Paula Koivuniemi sekä lauantaina (28.7.) Grand Slam, Kauko Röyhkä, Von Hertzen Brothers, Kilpi, Havana Black, Timo Rautiainen, Irina ja Dingo.
2018
Laura Voutilainen DBTL festivaalissa, 28.07.2018|oikea|thumb|upright=1.5 Vuoden 2018 DBTL-festivaalit järjestettiin nelipäiväisinä, keskiviikosta lauantaihin 25.-28.7.2018. Festivaaleilla piti esiintyä walesilaisartisti Tom Jones, mutta hän joutui perumaan keikkansa vain muutamaa päivää ennen esiintymistä sairastumisesta johtuen. Festivaaleilla nähtiin Paula Koivuniemi, Jari Sillanpää, Danny, Frederik, Tapani Kansa, Virve Rosti, Popeda, Kaija Koo, Neon 2, Samuli Edelmann, Sanni, Suvi Teräsniska, Tuure Kilpeläinen, Michael Monroe, Lauri Tähkä, Apulanta, Neljä Ruusua ja Laura Voutilainen. DBTL-festivaali teki vuonna 2018 uuden nykymuotoisen tapahtuman yleisöennätyksensä, noin 16 000 festivaalivierasta.
2020
Vuoden 2020 DBTL-festivaalit piti järjestää Turun Tuomiokirkkotorilla ja sen läheisessä Brahenpuistossa torstaista lauantaihin 23.–25. heinäkuuta. Esiintyjinä piti olla JVG, Lauri Tähkä, Apulanta, Alphaville (GER), Sonata Arctica, Uriah Heep (UK), Kaija Koo, Battle Beast, Popeda, Vesala, Kool & The Gang (USA), Irina, Chisu, Neljä Ruusua, Anssi Kela, Michael Monroe, Tommi Läntinen ja S.I.G. Turun Tuomiokirkossa pidettävissä kirkkokonserteissa piti esiintyä Pepe Willberg, Anna Eriksson ja Maria Ylipää & Ystävät. DBTL 2020 -festivaalit siirrettiin seuraavaan vuoteen koronapandemian vuoksi.
Kulhia MK 1a
Historia
Veljekset jatkoivat lentokoneprojektejaan seuraavana kesänä rakentamalla kärkiväliltään kymmenmetrisen siiven Hattulan puimaladossa. Siipiprofiili oli suunnittelijoiden omasta päästä. Koneeseen kaavailtiin tässä vaiheessa myös lentovenemallista runkoa, mutta suunnitelma jäi lopulta toteutumatta. Veljekset rakensivat keveämmän rungon yhdessä kaupunkiasuntonsa huoneista seuraavan talven aikana.
Kulhia MK 1a:ksi nimetty kone valmistui keväällä 1928, mutta lentopaikan puuttuessa jouduttiin jäämään odottamaan talvea ja järvien jäätymistä. Ensimmäinen koelento päästiin lentämään lopulta joulukuussa 1928, kun jäät olivat vahvistuneet tarpeeksi. Mikko Kulhialla ei ollut minkäänlaista aiempaa lentokoulutusta. Ensilennolle lähdettiin Kulhioiden kesäpaikan rannasta Hattulassa. Koneen vauhti kiihtyi nopeasti, ja ilma-alus nousi parhaimmillaan muutaman metrin korkeuteen. Laskeutumisen yhteydessä vastaan tuli kuitenkin betonisilta, ja vaihtoehdoiksi jäivät sulaan veteen tai rantalepikkoon laskeutuminen, joista ohjaaja valitsi jälkimmäisen. Koneen siipi ja peräsimet kärsivät laskeutumisessa jonkin verran vaurioita.
Glacier Express
thumb | Glacier Expressin reitti. thumb | Glacier Express Filisurissa [[Landwasserin silta|Landwasserin sillalla.]]
Nähtävyyksiä
Reitin varrella on useita talviurheilukeskuksia ja muita matkailukohteita:
Liikenne
Glacier Express aloitti liikenteensä vuonna 1930. Reitti on nykyään ympärivuotinen, tosin liikenteessä on ollut viime vuosina kannattavuussyistä loka-joulukuussa 6-8 viikon tauko. Aikataulukaudella 2014–15 juna kulkee talvisin (joulu-toukokuussa) kerran päivässä ja kesäisin (touko-lokakuussa) 1-3 kertaa päivässä suuntaansa.
Gabriel Peldan
Sodan jälkeen: valtiopäiväsihteeri, rehtori, kirkkoherra
Rovasti Vhaëlin kuoltua Ilmajoki oli vailla kirkkoherraa ja suuri joukko pitäjän miehiä anoi Peldanin nimittämistä. Turun tuomiokapituli ei kuitenkaan halunnut tätä ja viivytti mielenosoituksellisesti vastaustaan. Seurauksena oli, että talonpoikaissäädyn edustaja, Ilmajoelta kotoisin ollut majatalon isäntä Johan Birling otti asian esille valtiopäivillä. Säädyt vaativat lausuntoa Turun piispalta Herman Witteltä, mutta tuomiokapituli sai tahtonsa läpi. Virkaan nimitettiin Anders Mennander, joka oli Peldania vanhempi ja pappina ansioituneempi.
Kaunokirjallisuudessa
Sakari Topeliuksen Välskärin kertomusten kolmannessa osassa kerrotaan Peldanin taistelusta isonvihan aikana.
Tikkurilan suuralue
thumb|270px|Tikkurilan suuralue sijaitsee Vantaan keskiosassa. Kuvassa suuralue on kuvattu vaalean sinisellä värillä. Tikkurilan suuralue on yksi Vantaan kaupungin suuralueista. Se rajautuu etelässä Helsinkiin, idässä Hakunilan suuralueeseen, lännessä Aviapoliksen suuralueeseen ja pohjoisessa Koivukylän suuralueeseen.
WOT
Selainlisäosa
Palvelu toimii verkkoselaimeen asennettavalla maksuttomalla lisäosalla, joka näyttää kunkin sivuston luokituksen ja mahdollistaa käyttäjän antavan oman arvioinnin sivustosta. Käyttäjät voivat myös rekisteröityä WOT-palveluun. Luokituksen tekevät WOT:n käyttäjät, jotka luokittelevat verkkosivun neljällä perusteella; tietoturvallisuus, sivuston yleinen luotettavuus, yksityisyys ja sopivuus lapsille. Web of Trustin lisäosaa on ladattu kaikkiaan yli 140 miljoonaa kertaa.
Yhteistyö
WOT saa rahaa myymällä tietoja yrityksille.
Helge Saarikoski
Saarikosken isä oli maanviljelijä Herman Saarikoski ja äiti Sofia Keskinen. Hän avioitui vaimonsa Salmen kanssa vuodesta 1947, ja he saivat neljä lasta. Saarikoski toimi kotitilallaan maanviljelijänä vuoteen 1939 saakka. Liikkuvan poliisin poliisin palveluksessa hän toimi vuosien 1945−1947 välillä. Hänen sotilasarvonsa oli kersantti.
Hiidenvesi
Selät ja saaret
Hiidenvedessä on useita saaria, joista yksi on Papinsaari.
Veden laatu
Ratkaisuksi ongelmaan on esitetty muun muassa rantavyöhykkeelle istutettavaa viherkasvi- ja puustokaistaletta, jolloin suurin osa ravinteikkaasta valumavedestä imeytyisi maahan rantavyöhykkeen kasvillisuuden käytettäväksi. Toisaalta on myös ehdotettu, että suoraan pelloilta järveen tulevia ojituksia pitäisi pohjapadottaa taikka välttää tämän tyyppisten ojien rakentamista kokonaan. Ratkaisuksi on esitetty esimerkiksi rannanmyötäisesti kaivettua imeytysojaa, joka keräisi pelloilta tulevan savisen veden, jossa vesi voisi seishtaa. Suurin osa humuksesta ja ravinteista painuisi ojan pohjalle ja loppu vesi imeytyisi sora ja hiekkakerroksen sekä vihervyöhykkeen kautta järveen. Esitykset eivät ole saaneet maanviljelijöiltä suurta kannatusta lähinnä peltopinta-alojen pienenemisen ja rakennustöiden kustannusten vuoksi. Euroopan unionista saatavat tuet eivät riitä kattamaan hankkeen kustannuksia. Ainakaan toistaiseksi laki ei velvoita välttämään suoria ojituksia järveen eikä rakentamaan imeytysojia vaikka ympäristöministeriössä asiaa on pohdittu, joten todennäköisesti järven kuormitustasot pysyvät ennallaan.
Claus Schiprowski
Schiprowski sijoittui Budapestin EM-kilpailuissa 1966 seiväshypyssä kahdeksanneksi tuloksella 470 cm. Méxicon 1968 olympialaisissa hän saavutti hopeaa parannettuaan viisi kertaa omaa ennätystään ja päädyttyään tulokseen 540 cm. Saman tuloksen saivat myös kultamitalin voittanut Bob Seagren ja pronssimitalisti Wolfgang Nordwig.
Adenomatosis polyposis coli
Adenomatosis polyposis coli eli APC on viidennessä kromosomissa sijaitseva tuumorisuppressorigeeni. Sen mutaatiot aiheuttavat paksusuolen syöpää.
Luettelo Havaijin kuvernööreistä
Kuvernöörin virka-asuntona toimii Washington Place, joka on aiemmin toiminut Havaijin kuningattaren, Lili‘uokalanin, yksityisasuntona. Myös territorion kuvernöörin virka-asunto toimi samassa rakennuksessa. Vuonna 2020 Kuvernöörin vuosipalkka oli 158 700 dollaria, joka 15. korkein Yhdysvaltain kuvernöörien keskuudessa.
La Défense
pienoiskuva|La Défense nähtynä riemukaarelta. La Défense on Pariisin laidalla sijaitseva liikekaupunginosa, joka sijaitsee Nanterren, Puteaux’n ja Courbevoien kuntien alueella.
Historia
La Défenseen nousi 1970-luvulla Euroopan suurin pilvenpiirtäjien keskittymä. Otto von Spreckelsenin suunnittelema Grande Arche rakennettiin 1980-luvulla La Défensen keskipisteeksi. Alueella sijaitsee myös Université Paris-Nanterre.
Ajan platinaa
Ajan platinaa on Aarne Tenkasen viides studioalbumi. Se julkaistiin 26. toukokuuta 2010 levymerkillä AXR Music.
Gogi Koguašvili
Nykyisin Koguašvili toimii Venäjän maajoukkueen kreikkalais-roomalaisen painin päävalmentajana.
Liisa Hilpelä
Hilpelä valittiin kansanedustajaksi kokoomuksen ehdokaslistalta vuonna 1983 Turun läänin eteläisestä vaalipiiristä, ja uudestaan vuonna 1987. Hän toimi eduskunnassa laki- ja talousvaliokunnan sekä lyhyen ajan ulkoasiainvaliokunnan jäsenenä. Hän toimi myös presidentin valitsijamiehenä vuosina 1982 ja 1988.
Jeesuksen viimeiset päivät
Näyttelijät
thumb|oikea|120px|James Nesbitt hyväksyi harkinnan jälkeen Pontius Pilatuksen roolin. Joseph Mawle oli ensimmäisenä koekuvauksissa Jeesuksen rooliin. Hänet valittiin rooliin toukokuussa 2007. Valmistautuakseen rooliin hän luki muun muassa evankeliumit, erilaisia Jeesukseen liittyneitä tutkimuksia ja rukouksia. Mawle halusi tavata näyttelijä Robert Powellin, joka oli esittänyt Jeesusta elokuvassa Jeesus Nasaretilainen. He eivät löytäneet kuitenkaan aikaa tavata toisiaan. Sattumalta he kuitenkin tapasivat toisensa Gatwickin kansainvälisen lentoaseman vessatiloissa; Mawle oli matkalla sarjan kuvauksiin Marokkoon ja Powell oli lähdössä matkalle perheensä kanssa.